ΦΥΛΛΑ ΕΡΓΑΣΙΑΣ - ΑΝΑΓΛΥΦΟ ΤΗΣ ΓΗΣ Εκτύπωση: 8 απο 8 ΕΡΓΑΣΙΑ ΓΙΑ ΤΗΝ ΑΝΑΚΥΚΛΩΣΗ ΤΟΥ ΧΑΡΤΙΟΥ 1.Αφού συγκεντρώσετε πληροφορίες για το χαρτί και την ιστορία του, σημειώστε στο χάρτη τη διαδρομή που ακολούθησε το χαρτί για να φθάσει από την Ασία μέχρι την Ευρώπη και γράψτε τα ονόματα των χωρών που σχετίζονται με τη συγκεκριμένη διαδρομή (συμβουλευτείτε τον παγκόσμιο χάρτη του σχολείου σας). 2.Στη συνέχεια, αφού μελετήσετε τη διαδικασία της ανακύκλωσης του χαρτιού, κατασκευάστε χαρτί ανακύκλωσης, σύμφωνα με τις οδηγίες της παρακάτω συνταγής: Η ΣΥΝΤΑΓΗ ΑΝΑΚΥΚΛΩΣΗΣ ΧΑΡΤΙΟΥ Υλικά: 2 διπλά φύλλα εφημερίδας 2 ποτήρια νερό συρμάτινη σήτα στο μέγεθος του χαρτιού που θέλουμε (αυτές που βάζουν στα παράθυρα για τα κουνούπια) Εκτέλεση: Κόβουμε σε λεπτές λωρίδες μερικά φύλλα χαρτιού και τα τοποθετούμε σε ένα σκεύος μαζί με το νερό για 10 -15 λεπτά. Αφού μουλιάσει το χαρτί, το βάζουμε στο μπλέντερ προσθέτοντας το νερό που υπάρχει στο σκεύος. Το χτυπάμε μέχρι να γίνει πολτός (εύπλαστη ρευστή μάζα χαρτιού). Τοποθετούμε τη σήτα σε ένα πάγκο ή καλύτερα σε ένα ταψί, γιατί θα τρέξουν νερά. Απλώνουμε τη χαρτομάζα πάνω στη σήτα γρήγορα και προσεχτικά με το χέρι ή με μια σπάτουλα. Αφού συμπληρώσουμε όση χαρτομάζα χρειάζεται, απλώνουμε πάνω της ένα ή δύο φύλλα εφημερίδας στεγνά ή καλύτερα μια λαδόκολλα και πιέζουμε από το κέντρο της σήτας προς τα έξω ώστε να φύγουν τα πολλά νερά. Κρεμάμε τη σήτα σε ευάερο μέρος να στεγνώσει. Πριν στεγνώσει καλά αφαιρούμε τη λαδόκολλα πάνω από τη χαρτομάζα. 3.Γράψτε έναν μονόλογο όπου ένα χαρτομάντιλο μιλά: α) για την προηγούμενη ζωή του (τι ήταν πριν καταλήξει να γίνει χαρτομάντιλο) και β) για το όνειρό του να εξελιχθεί μέσα από τη διαδικασία της ανακύκλωσης από ένα απλό χαρτομάντιλο στην πιο σοφή εγκυκλοπαίδεια που θα κουβαλάει όλες τις γνώσεις του κόσμου. Μερικές διευθύνσεις στο Internet που μπορούν να φανούν χρήσιμες: http://gym-kavas.ima.sch.gr/envi/page9.html http://gym-kavas.ima.sch.gr/envi/page4.html http://gym-kavas.ima.sch.gr/envi/page7.html http://www.minenv.gr/4/41/4111/g411100.html http://www.ulac.gr/med-cartesio/first.html http://www.ulac.gr/med-cartesio/fourteenth.html http://www.ulac.gr/med-cartesio/tenth.html http://www.ulac.gr/med-cartesio/thirteenth.html